kalixlouiis/myanmar-wikipedia-corpus huggingface dataset:
ပထမအပိုင်းတွင် သီလနှင့်ပတ်သက်၍ ဖွင့်ဆိုရှင်းလင်းပြသထားပြီး တရားဆောက်တည်ရန် သင့်တော်သောကျောင်း ရှာဖွေနည်း၊ ကလျာဏမိတ္တ ရှာဖွေနည်း စသည်တို့ပါဝင်သည်။
ဒုတိယအပိုင်းတွင် သမထအကျင့်ကို ဖော်ထုတ်ရှင်းလင်းထားကာ ကမ္မဋ္ဌာန်းလေးဆယ်တို့ပါဝင်လေသည်။
သမာဓိတည်သဖြင့် ဖြစ်ပေါ်လာသော ဉာဏ်စဉ်(အဆင့်)များကိုလည်း ရှင်းပြထားသည်။
တတိယအပိုင်းတွင် ခန္ဓာငါးပါး၊ အာယတန၊ သစ္စာလေးပါး၊ ပဋိစ္စသမုပ္ပါဒ်၊ ပညာမှဖြစ်ပေါ်လာသည့် ဝိပဿနာတရားများ စသည်တို့ ပါဝင်၏။
ဤအပိုင်းသည် ဗုဒ္ဓအဘိဓမ္မာအတွက် အထူးဝေဖန်ပိုင်းခြား တင်ပြထားသော အပိုင်းဖြစ်သည်။
စင်ကြယ်ခြင်း ခုနစ်ပါး အကျင့်တရားနှင့် လက်ဆင့်ကမ်းပြိုင်ပွဲဝင်သည့် ရထား ခုနစ်စင်းတို့ကြား နှိုင်းယှဉ်ချက်သည် ပန်းတိုင်သို့ရောက်ရှိရေး ဆိုသည်အချက်ဖြစ်သည်။
နောက်တစ်ဆင့်တက်လှမ်းရန်အတွက် စင်ကြယ်မှုတစ်ခုခြင်းစီကို လိုအပ်ပေသည်။
ထို့ကြောင့် စင်ကြယ်မှု ခုနစ်ပါး (သတ္တ ဝိသုဒ္ဓိ) အဖြစ်ရည်ညွှန်းကြရာ : အကျင့်စင်ကြယ်ခြင်း (သီလ ဝိသုဒ္ဓိ) စိတ်စင်ကြယ်ခြင်း (စိတ္တ ဝိသုဒ္ဓိ) အမြင်စင်ကြယ်ခြင်း (ဒိဋ္ဌိ ဝိသုဒ္ဓိ) ယုံမှားသံသယဖြစ်ခြင်းမှစင်ကြယ်ခြင်း (ကင်္ခါဝိတရဏ ဝိသုဒ္ဓိ) လမ်းမှန်ဖြစ်/မဖြစ် (တနည်း) မဂ်ဖြစ်သည်/မဖြစ်သည် ကို ပိုင်းခြားသိခြင်း၊ ပညာဖြင့်စင်ကြယ်ခြင်း (မဂ္ဂါမဂ္ဂဉာဏဒဿနဝိသုဒ္ဓိ) မဂ်ဖိုလ်ရကြောင်းအကျင့် ဟုတ်သည်၊ မဟုတ်သည်ကို ကောင်းစွာ သိမြင်ခြင်း။
အကျင့်မှန်(ကျင့်ကြံသည့်လမ်းကြောင်း)နှင့်ပတ်သက်သော ပညာ ဒိဋ္ဌိဖြင့် စင်ကြယ်ခြင်း (ပဋိပဒါဉာဏဒဿနဝိသုဒ္ဓိ) သောတပ္ပတိမဂ်၊ သကဒါဂါမိမဂ်၊ အနာဂါမိမဂ်၊ အရဟတ္တမဂ်တို့၌ ဖြစ်သောဉာဏ်။
ပညာ ဒိဋ္ဌိဖြင့် စင်ကြယ်ခြင်း (ဉာဏဒဿနဝိသုဒ္ဓိ) ဤသို့ "ပညာ၊ ဒိဋ္ဌိဖြင့် စင်ကြယ်ခြင်း"သည် တရား၏ အထွတ်အထိပ်ဖြစ်၍ လွတ်မြောက်ရာ နိဗ္ဗာန်ကို ပို့ဆောင်ပေးနိုင်သည်။
လက္ခဏာသုံးပါးဖြစ်သော ဒုက္ခ၊ အနတ္တ၊ အနိစ္စ တို့အပေါ်တွင် အလေးပေးရှုသည်။
ဆိုလိုသည်မှာ သမထဖြစ်ရေးထက် ဝိပဿနာဖြစ်ရေးကို ဦးစားပေးထားလေသည်။
တန်ခိုးစွမ်းအင် ပညာရှင်များဖော်ပြချက်အရ ဝိသုဒ္ဓိမဂ်သည် ဟိန္ဒူဘာသာ၊ဂျိန်းဘာသာ၊ ဗုဒ္ဓဘာသာ တို့၌ အလွန်ရှားပါးသည့် ကျမ်းစာများထဲက တစ်စောင်ဖြစ်ကာ သိဒ္ဓိဟူသော သာမန်ထက်လွန်ကဲသည့် တန်ခိုးအစွမ်းပိုင်ဆိုင်နိုင်ရေးအတွက် မည်သို့ပြုမူကျင့်ကြံရမည်ကို ပြသသောကျမ်းအဖြစ် ယူဆခဲ့ကြသည်။
မြေလျှိုး မိုးပျံ စသော စွမ်းအားများကို မဟာဘူတတစ်ခုကို အခြားတစ်ခုသို့ (ဥပမာ ပထဝီဓာတ်မှ အာပေါဓာတ်သို့) ပြောင်းလဲခြင်းဖြင့် ရရှိနိုင်သည်။
ကျင့်ကြံသောသူသည် ကသိုဏ်းကို တစ်ဖက်ကမ်းခပ်တတ်မြောက်ရန်လိုအပ်ပေသည်။
ဝိသုဒ္ဓိမဂ်ဖြင့် ကျင့်ကြံဖူးသော ဒိပမား သည် ထိုသို့စွမ်းအားများကို သရုပ်ပြနိုင်သည်ဟု ဆိုကြ၏။
ထုတ်ဝေမူများ နိုင်ငံတကာပါဠိမူများ Caroline A. F. Rhys Davids, Visuddhimagga Pali Text Society, London, 1920 & 1921. (လက်တင်အက္ခရာဖြင့်) Warren, H. C. & Dharmananda Damodar Kosambi Visuddhimagga of Buddhaghosâcariya, Harvard Oriental Series, Vol. 41, 1950.(လက်တင်အက္ခရာဖြင့်) Hewavitarne Bequest edition, Colombo, Sri Lanka (သီဟိုဠ်အက္ခရာဖြင့်) အရှေ့တောင်အာရှ သီဟိုဠ် Sinhala Visuddhimargaya, Pandita Matara Sri Dharmavamsa Sthavira, Matara, Sri Lanka, 1953 (သီဟိုဠ်ဘာသာဖြင့်) မြန်မာ ဟံသာဝတီစာအုပ်တိုက်၊ ရန်ကုန်မြို့။
ဝိသုဒ္ဓိမဂ် မြန်မာပြန် (ပထမတွဲ)၊ မဟာစည်ဆရာတော်၊ ဗုဒ္ဓသာသနာ့အဖွဲ့ ပုံနှိပ်တိုက်၊ ၁၉၇၂။
ထိုင်း Royal Siamese edition, Bangkok, Thailand คัมภีร์วิสุทธิมรรค (Khamphi Wisutthimak), Somdej Phra Buddhacarya (Ard Asabhamahathera), sixth edition. Bangkok: Mahachulalongkornrajvidyalaya University, B.E. 2548 (2005). အင်္ဂလိပ်ဘာသာပြန်များ The Path of Purity, Pe Maung (trans.), Pali Text Society, London, 3 vols., 1922–31 Part 1: Of Virtue , Part 2: Of Concentration & Part 3: Of Understanding Bhikkhu Nyanamoli (trans.), The Path of Purification, Visuddhimagga, Buddhist Publication Society, Kandy 2011, . Buddhist Meditation, Edward Conze (trans.), NB: Partial translation, 2002, ဥရောပဘာသာစကားများဖြင့် ဘာသာပြန်မူများ Der Weg zur Reinheit, Nyanatiloka & Verlag Christiani (trans.), Konstanz, 1952 (German) Le chemin de la pureté, Christian Maës, Fayard 2002 (Français), ကိုးကား ရင်းမြစ်များ . Thanissaro Bhikkhu (trans.) (1999). Ratha-vinita Sutta: Relay Chariots (Majjhima Nikaya, 24). ကဏ္ဍ:ပါဠိစာပေ ကဏ္ဍ:ထေရဝါဒ ကျမ်းစာများ။
၁၉၈၈ မြန်မာ - အိန္ဒိယ ငလျင် ("အင်ဒို-ဘားမားငလျင်" ဟုလည်း သိကြ) သည် အိန္ဒိယနယ်စပ်မှ ၃၀ ကီလိုမီတာ (၁၉ မိုင်) ခန့်အကွာ မြန်မာနိုင်ငံ၊ စစ်ကိုင်းဒေသတွင် ဖြစ်ပွားခဲ့သည့် ငလျင်တစ်ခု ဖြစ်သည်။
၎င်းသည် မြန်မာစံတော်ချိန် ဩဂုတ်လ ၆ ရက်နေ့တွင် နံနက် ၇ နာရီ ၆ မိနစ်တွင် လှုပ်ခတ်ခဲ့သည်။
ပမာဏသည် ၇.၃ ရှိခဲ့သည်။
ဤငလျင်သည် Mw7.8 ပြင်းအားရှိသည့် Gulf of Alaska ပြီးပါက ထိုနှစ်အတွက် ကမ္ဘာပေါ်ရှိ လှုပ်ခတ်ခဲ့သမျှတွင် အကြီးဆုံးတစ်ခု ဖြစ်ခဲ့သည်။
လူငါးဦး သေဆုံးခဲ့ကာ ၃၀ ကျော်သည် ထိခိုက်ဒဏ်ရာရခြင်း သို့မဟုတ် ပျောက်ဆုံးခြင်းများ ဖြစ်ပေါ်ခဲ့သည်။
အိန္ဒိယနှင့် ဘင်္ဂလားဒေ့ရှ်တို့တွင်လည်း ပြင်းထန်သည့် ပျက်စီးမှုများနှင့် ကြုံခဲ့သည်။
ထိုအချိန်တွင် မြန်မာနိုင်ငံမှာမူ အသေးစား ထိခိုက်ပျက်စီးမှုများသာ ရှိခဲ့သည်။
ထိုငလျင်ကို ဆိုဗီယက်ပြည်ထောင်စုကပါ ခံစားခဲ့ရသည်ဟု ထုတ်ပြန်ခဲ့သည်။
ငလျင် ငလျင်သည် မြန်မာနိုင်ငံ၊ မန္တလေးမြို့နှင့် အိန္ဒိယနိုင်ငံ၊ Shillong မှ မိုင် ၂၀၀ ကျော် (၃၂၀ ကီလိုမီတာ) အကွာ ဝေးလံသည့်နေရာဒေသတွင် ဖြစ်ပွားခဲ့သည်။
သို့သော်လည်း အခြေချနေထိုင်သူ အနည်းငယ်ရှိကြသည့် ဟုမ္မလင်း၊ မောင်းကန်၊ ထမန်သီနှင့် ကော်ယ (Kawya) တို့သည် ထိုငလျင်နှင့် နီးကပ်စွာ တည်ရှိသည်။
ငလျင်ဖြစ်ပေါ်ရာ အနောက်ဘက်တွင် ချင်းတောင်တန်း - ရခိုင်တောင်တန်းများ ရှိသည်။
ဤငလျင်သည် လှုပ်ခတ်ခဲ့ချိန်သည် ၂ မိနစ် ကြာမြင့်ခဲ့သည်။
ပျက်စီးမှု၊ ထိခိုက်မှုနှင့် သက်ရောက်မှုများ ဘင်္ဂလားဒေ့တွင် လူနှစ်ဦးသေဆုံးကာ ၃၀ ဦး ထိခိုက်ဒဏ်ရာရခဲ့သည်။
ထို့အပြင် အိန္ဒိယနိုင်ငံ၌လည်း လူနှစ်ဦး သေဆုံးခဲ့သည်။
ကြီးမားသည့် မြေပြိုမှုများသည် ဘင်္ဂလားဒေ့ရှ်နှင့် အိန္ဒိယတို့တွင် ဖြစ်ပွားခဲ့သည်။
အိန္ဒိယနိုင်ငံ၊ Gauhati တွင် ၂၀ စင်တီမီတာ (၇.၉ လက်မ) မြေကျွံမှုဖြစ်စဉ် ဖြစ်ပွားခဲ့သည်။
ငလျင်ဒဏ်ကို ဘင်္ဂလားဒေ့တစ်နိုင်ငံလုံးနှင့် ကာလကတ္တားအပါအဝင် အိန္ဒိယနိုင်ငံ အရှေ့မြောက်ပိုင်းတွင် ခံစားခဲ့ရသည်။
ထို့အပြင် မြန်မာနိုင်ငံ အနောက်မြောက်ပိုင်းနှင့် နီပေါ်နိုင်ငံ၊ Kathmandu တို့တွင်လည်း ခံစားခဲ့ရသည်။
ငလျင်လှုခတ်တုန်ခါမှုကြောင့် လူနေအိမ်အဆောက်အဦများ၊ ရထားလမ်းများနှင့် ကားလမ်းများ ပျက်စီးခဲ့ရသည်။
အိန္ဒိယနိုင်ငံ၊ Assam တွင် ငလျင်ကြောင့် လမ်းများ၊ နိုင်ငံ့အမြန်လမ်းမကြီးများရှိ တံတားများ ပျက်စီးခဲ့ရသည်။
Silchar ရှိ ဟိုတယ်တစ်ခုသည်လည်း နံရံများ ကျိုးပဲခဲ့ခြင်း၊ ကြမ်ခင်းများ ကျိုးပဲခြင်းများ ဖြစ်ပေါ်ခဲ့သည်။
Borlongphar နှင့် Langchiliet ကို ချိတ်ဆက်ထားသည့် ရထားလမ်းသည် မြေပေါ်သို့ ၈ မီတာအထက် ရောက်ရှိသွားသည်။
ဩဂုတ်လ ၂၁ ရက်နေ့ ထိုတစ်နှစ်တည်းတွင်ပင် လူသေဆုံးမှု ရှိခဲ့သည့် သေးငယ်သည့် ငလျင်တစ်ခုသည် အိန္ဒိယနှင့် နီပေါနိုင်ငံတို့တွင် လှုပ်ခတ်ခဲ့ပြန်သည်။
သင်္ချာနှင့် ရူပဗေဒဘာသာရပ်တို့၌ ဗက်တာ () ဆိုသည်မှာ ဗက်တာ နေရာ (vector space-ဗက်တာများပါဝင်ဖွဲ့သည်းထားသောနေရာ) တစ်ခု၏ အခြေခံကျသောအရာ တစ်ခုဖြစ်သည်။
သီးသန့်ဗက်တာနေရာများအတွက် ဗက်တာများတွင် သီးသန့်နာမည်များရှိကြသည်။
သမိုင်းအရ "ဗက်တာနေရာ"ဟူသော အယူအဆ တရားဝင်မပေါ်ပေါက်မီ ဗက်တာများကို ဂျီဩမေတြီနှင့် ရူပဗေဒ (မက္ကင်းနစ်)တို့တွင် စတင်သုံးစွဲခဲ့ကြ၏။
ထို့ကြောင့် ဗက်တာများကို ၎င်းတို့နှင့်ဆိုင်သော ဗက်တာနေရာကို သတ်မှတ်မှုမရှိကြဘဲ ဗက်တာများအကြောင်းကို ပြောဆိုကြလေ့ရှိသည်။
တိတိကျကျအနေဖြင့် "ယူကလစ်နေရာ" (Euclidean space) တစ်ခု၌ ယူကလစ်ဗက်တာများဟုခေါ်သော နေရာဆိုင်ရာဗက်တာများအကြောင်းကို စဉ်းစားဆိုလို၍ ထိုဗက်တာများတွင် ပမာဏ နှင့် လားရာ နှစ်ခုစလုံးရှိကြပြီး ပေါင်းခြင်း၊ နှုတ်ခြင်း၊ မြှောက်ခြင်းများပြုလုပ်ခြင်းဖြင့် "ဗက်တာနေရာ"တစ်ခုကို ရရှိနိုင်သည်။
မြန်မာနိုင်ငံသည် ကမ္ဘာပေါ်တွင် ငလျင်လှုပ်ရှားမှုများရှိရာဒေသများထဲမှ တစ်ခု ဖြစ်သည်။
ငလျင်လှုပ်ခတ်မှုများသည် ကျောက်လွှာအချင်းချင်း ကန့်လန့်ထိုးစိုက်ခြင်း၊ ကျောက်တုံးများ လည်ပတ်ခြင်း နှင့် အနားဘောင်များ ပြောင်းလဲခြင်း စသည့် ဖြစ်ရပ်များကြောင့် ငလျင်လှုပ်ခတ်မှုများ ဖြစ်ပေါ်လာသည်။
စစ်ကိုင်းပြတ်ရွေ့ကြောသည် နိုင်ငံတွင် အကြီးဆုံးဖြစ်သည့် ငလျင်ဖြစ်ပေါ်စေသည့် အကြောင်းရင်း ဖြစ်သည်။
ရာစုနှစ်များစွာကပင် စစ်ကိုင်းပြတ်ရွေ့ကြောကြောင့် လူသေဆုံးမှုရှိခဲ့သည့် ငလျင်ပေါင်းများစွာ လှုပ်ခတ်ခဲ့ပြီး ဖြစ်သည်။
အနောက်ဘက်ကမ်းရိုးတန်း၊ ရခိုင်ပြည်နယ်ကမ်းခြေ၊ ဆွန်းဒါးမဟာငလျင်ကြောကြီး တစ်လျှောက်တွင် အိန္ဒိယကျောက်ချပ်လွှာအောက်တွင် မြန်မာ့ကျောက်ချပ်လွှာ သည် တည်ရှိနေသည်။
၎င်းကပင် ၂၀၀၄ ခုနှစ်တွင် လှုပ်ခတ်ခဲ့သည့် ငလျင်ကဲ့သို့သော ကြီးများပြင်းထန်သည့် ငလျင်များနှင့် ဆူနာမီလှိုင်းများကို ဖြစ်ပေါ်စေခဲ့သည်။
အလယ်အလတ်ပြင်းအားရှိသည့် ငလျင်များသည် ချင်းတောင်တန်းအရှေ့ဘက်တွင် လှုပ်ခတ်ပြီး လူအများကို ဘေးဒုက္ခများ ဖြစ်စေသည်။
ရှမ်းတောင်တန်းသည်လည်း ငလျင်ဖြစ်ပွားရာနေထပ်နေရာတစ်ခု ဖြစ်ပြီး ပြတ်ရွေ့ကြောများသည် တိုက်ခတ်မှုများ ဖြစ်ပေါ်ပြီး ဆွန်းဒါး ကျောက်ချပ်လွှာတုံးများသည် လည်ပတ်သွားမှုများကို ဖြစ်ပေါ်စေသည်။
မြန်မာနိုင်ငံတွင် လှုပ်သော ငလျင်အကြိမ်ပေါင်းကို လေ့လာသောအခါ မြောက်ပိုင်းက တောင်ပိုင်းထက် ပို၍လှုပ်သည်ကို တွေ့ရ၏။
မြောက်လတ္တီတွဒ် ၂၂ ဒီဂရီ၏ အထက်ကို မြောက်ပိုင်း၊ အောက်ကို တောင်ပိုင်းဟူ၍ ပိုင်းခြားကြည့်လျှင် မြောက်ပိုင်း၌ မြန်မာနိုင်ငံတွင် လှုပ်သော ငလျင်များ၏ ၇၇ရာခိုင်နှုန်း လှုပ်သည်။
ယင်းသို့လှုပ်ရာဒေသမှ မြန်မာတစ်နိုင်ငံလုံး ဧရိယာ၏ ၃၀ ရာခိုင်နှုန်းသာရှိသည်။
မြောက်ပိုင်း၌ လှုပ်သော ငလျင်အားလုံး၏ ၈၅ ရာခိုင်နှုန်းသည် ရစ်ခတာစကေး အမှတ် ၅ ၏ အထက်ရောက်သည်အထိ ပြင်းထန်သည်။
ငလျင်လှုပ်သော အကြိမ်ပေါင်းကို ဆန်းစစ်ကြည့်ပြန်လျှင်မူ မြန်မာနိုင်ငံတွင်ရစ်ခတာစကေး ၈ နှင့် အထက်ပြင်းထန်သော ငလျင်ကြီးမျိုးသည် နှစ်ပေါင်း ၁၃၇ နှစ်ကြာလျှင် တစ်ကြိမ်၊ ၇ မှ ၇ ဒသမ ၉ အထိပြင်းထန်သော ငလျင်မျိုးသည် ၈ နှစ်လျှင် တစ်ကြိမ်၊ ၆ မှ ၆ ဒသမ ၉ အထိ ပြင်းထန်သော ငလျင်မျိုး သည် ၄ နှစ်ခန့်လျှင် တစ်ကြိမ်စသည်ဖြင့် အသီးသီးလှုပ်တတ်သည်။
ကျန်ငလျင်ငယ်များမှာ နှစ်နှစ်တစ်ကြိမ်ခန့် လှုပ်တတ်သည်။
၁၉၀၄ ခုနှစ်မှ ၁၉၆၉ ခုနှစ်အထိ လှုပ်ခဲ့သော ငလျင်တို့ကို အတန်းခွဲ၍ကြည့်သောအခါ ရစ်ခတာစ ကေး ၇ ဒသမ၇၅ မှ ၈ ဒသမ ၅ အထိ အလွန်ပြင်းထန်သော ငလျင် နှစ်ကြိမ်၊ ၇ မှ ၇ ဒသမ ၇အထိ ပြင်းထန်သော ငလျင် ၁၃ကြိမ်၊ ၆ မှ ၆ ဒသမ ၉ အထိ ပြင်းထန်သော အလတ်စားငလျင် ၁၅ ကြိမ် လှုပ်ခဲ့သည်ဟု သိရ၏။
အနာဂတ်တွင် ငလျင်ဒဏ်ခံရဖွယ်ရှိသော မြန်မာနိုင်ငံအရပ်ဒေသတို့ကို ဘူမိဗေဒပညာရှင် တို့က ပြင်းထန်နှုန်း မှန်းဆတွက်ချက်ကြည့်ရာ မြောက်ပိုင်း ချင်းတောင်၊ နာဂတောင်တန်း၊ပတ်ကွိုင်တောင်တန်း၊ စစ်ကိုင်း၊ မိုးကုတ်၊ ဝန်းသို စသောအရပ်တို့သည် အိုင်ပီအီးစကေး အမှတ် ၉ အထိပြင်းသော ငလျင်ဒဏ်ကို ခံရဖွယ်ရှိသည်။
ယင်းစကေးမှာ ရစ်ခတာစကေး ၆ဒသမ ၉ အထက်တွင် ရှိသည်။
ပဲခူးရိုးမ အလယ်ကြော နှင့်ရှမ်းကုန်းပြင်မြင့် အနောက်စွန်းကြားရှိ ဧရာဝတီမြစ်ဝှမ်းပိုင်းမှာအိုင်ပီးအီးစကေး ၈ အမှတ်အထိငလျင် ပြင်းထန်နိုင်သည်။
ယင်းကား ရစ်ခတာစကေး ၆ ဒသမ ၂ ခန့်ရှိသည်။
ရန်ကုန်ဒေသတွင် အိုင်ပီးအီးစကေး ၇ မှ ၈ အထိပြင်းသော ငလျင်ဒဏ်ရှိနိုင်သည်။
ယင်းမှာ ရစ်ခတာစကေး ၅ ဒသမ ၅ မှ ၆ဒသမ ၂အထိ ဖြစ်သည်။
တနင်္သာရီတိုင်းသည် ငလျင်ရပ်ဝန်းနှင့်လွတ်သောအရပ်ဖြစ်သည်။
သို့သော် အနာဂတ်၌ယင်းဒေသတွင်လည်း အိုင်ပီအီးစကေး အတန်း ၆ (ရစ်ခတာစကေး ၄ဒသမ ၉ မှ ၅ ဒသမ ၄ အထိ)ငလျင်ဒဏ်ခံရ ဖွယ်ရှိသည်။
၂၀ ရာစု နှစ်ဦးပိုင်းမှ ယခုအချိန်အထိ မြန်မာနိုင်ငံတွင်အားပျော့သော ငလျင်များမှ တပါး။
ငလျင် ကြီးငယ်ပေါင်း အကြိမ် ၄၀၀ ကျော် လှုပ်ခဲ့၏။
ပညာရှင်တို့ အစောဆုံး မှတ်တမ်းတင်ထားသော ငလျင်မှာ ၁၇၆၂ ခု ဧပြီလ ၂ ရက်နေ့ ညနေ ၅ နာရီတွင်လှုပ်သော ရခိုင်နှင့်ဘင်္ဂလားပင်လယ် ငလျင်ဖြစ်သည်။
ထို ငလျင်ကြောင့် မကွေး မြသလွန်ဘုရားနှင့် ပုဂံအာနန္ဒာဘုရားအထက်ပိုင်း ပြိုကျသည်။
၁၈၃၉ ခု မတ်လ ၃ရက်နေ့တွင်လှုပ်သော အင်းဝ၊ အမရပူရ၊စစ်ကိုင်း ငလျင်သည်ကမ္ဘာပေါ်၌ အကြီးဆုံး အုတ်ခုံရှိသော မင်းကွန်းစေတီတော်ကိုလည်းကောင်း၊ အင်းဝနှင့် အမရပူရ မြို့ရိုးတို့ကို လည်းကောင်း၊ အခြား ဘုရားပုထိုးကျောင်းတန်ဆောင်းများကိုလည်းကောင်း ပြိုကျပျက်စီးစေသည်။
မြန်မာနိုင်ငံတွင် အပြင်းထန်ဆုံးဟု ယူဆရသော ငလျင်မှာ ၁၉၁၂ ခုနှစ် မေလ ၂၃ ရက် နံနက် ၃ နာရီခန့်တွင် လှုပ်သော မေမြို့ငလျင်ဖြစ်သည်။
ထိုငလျင်၏ဗဟိုချက်ချာမှာ တောင်ကြီး မြို့ပေါ်ကျရောက်သည်။
ရစ်ခတာစကေးအရ ၈အမှတ်အထိ ပြင်းထန်သည်။
ရှမ်းပြည်မြောက်ပိုင်းနှင့် မန္တလေး၊ စစ်ကိုင်း၊ မိုးကုတ် ခရိုင်များအတွင်း စတုရန်းမိုင်ပေါင်း ၃၇၅,၀၀၀ ရှိနယ်မြေများသည် ထိုငလျင်ဒဏ်ကိုခံလိုက်ရသည်။
မိုးကုတ်တစ်မြို့တည်း၌ပင်လျှင် စေတီပုထိုးပေါင်း ၆၀ မျှပြိုကျပျက်စီးသည်။
၁၉၂၇ ခုနှစ်ဒီဇင်ဘာလ ၁၇ ရက်နေ့လယ်တွင်ရစ်ခတာစကေး ၇ ရှိသော ငလျင်သည်ရန်ကုန်မြို့ တွင်လှုပ်ရာပတ်ဝန်းကျင် ဧရိယာ စတုရန်းမိုင် ၅၀၀၀ ကျယ်ဝန်းသော ဟံသာဝတီ၊အင်းစိန်၊ သာယာဝတီ၊ မအူပင်၊ ညောင်တုန်း၊ ဒေးဒရဲ၊ ဖျာပုံဒေသတို့ကိုထိခိုက်သည်။
၁၉၃၀ ပြည့်နှစ် မေလ ၅ ရက်နေ့တွင်လှုပ်သော ပဲခူးငလျင်ကား အသေအကြေ အပျက်အစီးအများဆုံး ဖြစ်သည်။
ငလျင်ပြင်းထန်အားမှာ ရစ်ခတာစ ကေး၇ ဒသမ ၃ ဖြစ်သည်။
စတုရန်းမိုင်ပေါင်း ၂၂၀၀၀၀ ကို ထိခိုက်သည်။
ရွှေမော်ဓောဘုရားအပေါ်ပိုင်းပြိုကျသည်။
တစ်မြို့လုံးပျက်စီး၍ လူပေါင်း ၅၀၀ ခန့်သေသည်။
ငလျင်ဗဟိုချက်ကားစစ်တောင်း မြစ်ဝကျွန်းပေါ် နုန်းမြေထုအောက်ဖြစ်သည်။
ထိုနှစ်ဒီဇင်ဘာလ ၄ ရက်နေ့တွင် ဖြူးမြို့၌ငလျင်လှုပ်ရာလူပေါင်း ၃၀ကျော်သေသည်။
ထို ငလျင်ကို ပဲခူးငလျင်၏ နောက်ဆက်တွဲဟုယူဆကြသည်။
၁၉၃၁ ခုနှစ် ဇန္နဝါရီလ ၂၇ ရက်နေ့တွင် လှုပ်သောကာမိုင်းငလျင်၏ဒဏ်ကို မြစ်ကြီးနားခရိုင်ပူ တာအိုနှင့် ထောဂေါ၊ ကသာခရိုင် အချို့မြို့နယ်၊ ဟူးကောင်းတောင်ကြား နယ်မိုင်းကွမ်မြို့ စသည်တို့က ခံလိုက် ကြရသည်။
ဘုရားနှစ်ဆူပြိုသည်။
ဝါးတဲအိမ်ငယ်များပင်လျှင်ပြိုသည်။
ပေ၂၇၀ ရှည်သောအင်းတော်ချောင်း တံတားသည် လေးပေမျှ ရွေ့သွားသည်။
၁၉၅၆ ခု ဇူလိုင်လ ၁၆ ရက်နေ့တွင် လှုပ်သော စစ်ကိုင်းငလျင်ကြောင့် စစ်ကိုင်းမြို့နှင့် ပတ်ဝန်းကျင် အပျက်အစီးများခဲ့သည်။
အင်းဝတံတား အနည်းငယ်ရွေ့သည်။
စစ်ကိုင်းတောင်ရိုး စေတီပုထိုးများပြိုသည်။
လူအသေအပျောက် အနည်းငယ်သာရှိသည်။
ပြင်းထန်အားမှာ ရစ်ခတာ စကေး ၇ ခန့်ရှိ၏။
မေမြို့ ငလျင်နှင့် နှိုင်းစာလျှင် စစ်ကိုင်းငလျင်သည် အနည်းငယ်မျှသာ ပြင်းထန်သည်။
၁၉၇၅ ခုနှစ် ဇူလိုင်လ ၈ ရက်နေ့ ညနေ ၆ နာရီ ၃၅မိနစ်အချိန်တွင် ပြင်းထန်အား ရစ်ခတာစ ကေး ၇ ဒသမ ၆ရှိသောငလျင်သည် မင်းဘူး၊ မကွေး၊ မြင်းခြံ၊ ပုဂံ၊ ညောင်ဦး၊မုံရွာ၊ကျောက်ပန်းတောင်း၊ စဉ့်ငူ၊ ပျဉ်းမနား၊ မိတ္ထီလာ၊ ချောက်၊ရေနံချောင်း၊ ဆင်ဖြူကျွန်း၊ ပြည်၊ စစ်တွေ၊ သံတွဲ ဒေသတို့တွင်လှုပ်သည်။
ငလျင်လှုပ်သည်ကို ရန်ကုန်မြို့ကပင်လျှင် ခံစားကြရသည်။
ဩစတြေးလီးယားနိုင်ငံ မဲလဗုန်မြို့ တူလံဂီ ငလျင်တိုင်းဌာန၏သတင်းပေးပို့ချက်အရ ငလျင်၏ဗဟိုချက်ချာမှာ မန္တလေးမြို့၏ အနောက်မြောက်ဘက် ၈၅ ကီလိုမီတာ ၅၃ မိုင်ခန့်ကွာသော မြောက်လတ္တီတွဒ် ၂၂.၅ ဒီဂရီနှင့် အရှေ့ လောင်ဂျီတွဒ်၉၅.၆ ဒီဂရီ တို့ဆုံရာ၌ ရှိသည်ဟုဆိုသည်။
ဝါရှင်တန်မြို့မှ သတင်းတစ်ရပ် အဆိုမှာ ကာလီဖိုးနီးယား ပင်လယ်ကွေ့နှင့် မြန်မာ နိုင်ငံတို့တွင် ထိုနေ့ကလှုပ်သော ငလျင်နှစ်ခုစလုံးမှာ လတ္တီတွဒ်အားဖြင့် လမ်းကြောင်းတစ်ခုတည်းကျသည် ဟုဆိုသည်။
ငလျင်လှုပ်ရာ၌ အပြင်းထန်ဆုံး ဒေသများမှာ ကျောက်ပန်းတောင်း၊ချောက်၊ စဉ့်ငူ၊ ပုဂံ၊ ညောင်ဦး၊ ပခုက္ကူ၊ လမ်းရွာ၊ ဆင်ဖြူကျွန်း စသည်တို့ ဖြစ်ကြသည်။
အိုးအိမ် တိုက်တာများပြိုသည်၊ တိုက်ဟောင်း တိုက်ဆွေးတို့မှာ လုံးဝပြိုကျပျက်စီးသည်။
ကျောက်ပန်းတောင်းမြို့၌ မကြာမီကဆောက်လုပ်ပြီးစီးသော သိမ်တော်ကြီးမှာကွဲအက်သည်။
ဆင်ဖြူကျွန်း၌ ဘုရားပုထိုး အဆူပေါင်း ၂၀ ခန့်၊စဉ့်ငူ၌ ၁၂ဆူခန့်ပြိုသည်။
မြိုင်မြို့နှင့် ရေစကြိုမြို့တို့တွင် စေတီငါးဆူ၌ ထီးတော်မြေသို့ ခသည်။
ချောက်ရေနံမြေ ဒေသတွင်ဧရာဝတီ မြစ်ကမ်းကို ဆည်းထားသော ရေကာတာ ကျိုးသည်။
ပုဂံမြို့ရှိ ရှေးဟောင်း ဂူ၊ ပုထိုး၊ စေတီတို့ အများဆုံး ပျက်စီးသည်။
ရှေးဟောင်း အနုပညာ ပစ္စည်းများတည်ရာ ပုဂံမြို့တော်ဟောင်းကြီးမှာ ရာခိုင်နှုန်း ၈၀ ခန့်ပျက်စီးသည်။
ပျက်စီးခြင်းဒဏ်ကို အပြင်းအထန်ဆုံး ခံရသော ဘုရားများမှာ ဗူးဘုရား၊မနူဟာတန်ဆောင်း၊ မီးမလောင်ကျောင်း စသည်တို့ဖြစ်ကြသည်။
ဗူးဘုရားသည် တစ်ဆူလုံး ဧရာဝတီမြစ်ထဲသို့ပြိုကျသည်။
မနူဟာတန်ဆောင်းလည်း တစ်ခုလုံး ပျက်စီးသည်။
မီးမလောင်ကျောင်းမှာ အမိုးပြို၍ မြောက်ဘက် နံရံတစ်ခုလုံးလဲကျ ပျက်စီးသည်။
သာမန်ပြင်းထန်သော အပျက်အစီးများကား သဗ္ဗညု၊ ဂေါဓောပလ္လင်၊ ရွှေဆံတော်၊ လောကနန္ဒာ၊ မင်္ဂလာစေတီ၊ နဂါးရုံ၊ မဟာဗောဓိ၊ ရွှေဂူကြီး၊ အာနန္ဒာ၊ မြစေတီ၊ လေးမျက်နှာဘုရားစသည်တို့၌ဖြစ်သည်။
အတော်အသင့်မျှသာ ပျက်စီးခြင်းဒဏ်ကို ခံရသော ဘုရားပုထိုး တို့ကားရှေးဦး ကောက်ယူ သောစာရင်းအရ ၂၈ ဆူမျှရှိသည်။
ယင်းတို့အနက် ရွှေစည်းခုံစေတီမှာ ထီးတော်ငိုက်၍ အရံအမွမ်းအပြောက် အဆောက်အအုံတို့ ပျက်စီးသည်။
နတ်လှောင်ကျောင်း၊ ပိဋကတ်တိုက်၊ စူဠာမဏိစေတီ၊ ဥပါလိသိမ်၊ အာနန္ဒအုတ်ကျောင်း၊ ဆပဒစေတီ စသည်တို့၌လည်း အင်္ဂတေကွာကျ၍ နံရံဆေးရေးပန်းများပျက်စီးသည်။
မြတောင်အုတ်ကျောင်း အပါအဝင် အနည်းငယ် ထိခိုက်ပျက်စီးသော အဆောင်အအုံတို့မှာများလှ၏။
ထိုအပျက်အစီး များကိုပြန်လည် ပြုပြင်ရန် နိုင်ငံတော် အစိုးရက ကျပ်ငွေတစ်သိန်းခွဲ မတည်၍ရန်ပုံငွေစုဆောင်းရာ အလှူရှင်များစွာ တို့သည် ၁၉၇၆ ခုနှစ် နှစ်ဦးအထိ အလှူငွေ ၃၅ သိန်း ၆သောင်းခန့် ထည့်ဝင်လှူဒါန်းကြသည်။
ယခုတိုင် ဆက်လက်လှူဒါန်းဆဲပင် ဖြစ်သည်။
ရွှေစည်းခုံ အပါအဝင် တန်ခိုးကြီးဘုရားပုထိုး အချို့တို့ကိုနိုင်ငံတော်အစိုးရက ပြုပြင်မွမ်းမံ၍ပြီးပြီဖြစ် လေသည်။
စွယ်စုံကျမ်းနှစ်ချုပ်၊ (၁၉၈၀) မြန်မာနိုင်ငံတွင် လှုပ်ခတ်ခဲ့ပြီး ငလျင်များထဲမှ အောက်ပါတို့သည် အထင်ကရဖြစ်ခဲ့သည့် ငလျင်များဖြစ်ကြသည်။
ငလျင်များ မြန်မာ့သမိုင်းတလျောက် လှုပ်ခတ်ခဲ့သည့် ငလျင်များအနက် ထင်ရှားသော ငလျင်များမှာ အောက်ပါအတိုင်း ဖြစ်သည်။
နေ့စွဲတည်နေရာMMIအနက် (ကီလိုမီတာ)သေဆုံးမှုများထိခိုက်ဒဏ်ရာရှိမှုများမှတ်ချက်များ၂၀၂၅-မတ်-၂၈ စစ်ကိုင်း7.7 MwIX၁၀.၀၃၆၄၀+၄၅၇၀+ထိခိုက်မှု များပြား၂၀၂၃-ဇွန်-၇ဧရာဝတီ၄.၈ VII၁၀.၀၃မအူပင်မြို့တွင် အဆောက်အဦးများနှင့် ဘုရားတစ်ဆူ ပျက်စီး၂၀၂၃-မေ-၃၁မိုးညှင်း၅.၉ VIII၁၀.၀ဟိုပင်မြို့တွင် အဆောက်အဦးများ ပျက်စီး၂၀၂၂-ဇူလိုင်-၂၁ကျိုင်းတုံ၅.၉ VII၅.၀ကျိုင်းတုံမြို့တွင် ပျက်စီးမှုရှိ၊ တရုတ်၊ ထိုင်းနှင့် လာအိုတို့တွင် ခံစားရ၂၀၂၁-နိုဝင်ဘာ-၂၆ဟားခါး၆.၂ VIII၄၂.၅ ဘင်္ဂလားဒေ့ရှ်တွင် အနည်းငယ်ပျက်စီးပြီး တစ်ဦးဒဏ်ရာရ၂၀၁၈-ဇန်နဝါရီ-၁၁ပဲခူး၆.၀ VII၉.၀နေရာဒေသအများစုတွင် ပြင်းထန်စွာ သိရှိ ခံစားခဲ့ရ၂၀၁၇-မတ်-၁၃ရန်ကုန် ၅.၁ VI၁၀.၀၂၃၆၂၀၁၆-ဩဂုတ်-၂၄မကွေး၆.၈ VI၈၄.၁၄၂၀ဘုရားစေတီများ ပျက်စီး၂၀၁၆-ဧပြီ-၁၃စစ်ကိုင်း၆.၉ VI၁၃၄.၈အိန္ဒိယနှင့် ဘင်္ဂလားဒေ့ရှ်တို့တွင် သေဆုံး ပျက်စီးမှုရှိ၂၀၁၂-နိုဝင်ဘာ-၁၁စစ်ကိုင်း ၆.၈ VIII၉.၈၂၆အများအပြား၁၂ ဦးပျောက်ဆုံး၂၀၁၁-မတ်-၂၄ရှမ်း ၆.၉ X၁၂.၈၁၅၁၂၁၂၂၀၁၁-ဖေဖော်ဝါရီ-၄မုံရွာ ၆.၄ VI၈၅.၀၁၂၀၀၉-ဩဂုတ်-၁၁ကိုးကိုးကျွန်း၇.၅ VII၂၄.၀၂၀၀၇-ဒီဇင်ဘာ-၂၅ကချင်၄.၈ IV၃၅.၀၁၉အများအပြား ပျက်စီး၂၀၀၄-ဒီဇင်ဘာ-၂၆ကိုကိုးကျွန်း၉.၁–၉.၃ -၃၀.၀၇၀–၈၀၀၂၀၀၃-စက်တင်ဘာ-၂၁မကွေး၆.၆ VII၁၅.၈၁၀၄၃တောင်တွင်းကြီးမြို့တွင် ပျက်စီးမှုရှိ၁၉၉၅-ဇူလိုင်-၁၁ရှမ်း၆.၈ VIII၁၂.၅၁၁၁၉၉၁-ဇန်နဝါရီ-၅စစ်ကိုင်း၇.၀ VII၁၉.၇၂၁၉၈၈-နိုဝင်ဘာ-၆ရှမ်း၇.၂ X၁၅.၉လန်ကန်ငလျင်၏ နောက်ဆက်တွဲ ငလျင်များ၁၉၈၈-နိုဝင်ဘာ-၆ရှမ်း၇.၇ IX၁၇.၈၇၃၀–၉၃၉၃၉၀၀၁၉၈၈-ဩဂုတ်-၆စစ်ကိုင်း၇.၃ VIII၉၈.၁၃၃၀အိန္ဒိယနိုင်ငံတွင် ပျက်စီးမှုအချို့ရှိခဲ့ပြီး၊ ဆိုဗီယက်ယူနီယံမှ ခံစားခဲ့ရသည်။
ဘင်္ဂလားဒေ့ရှ်တွင် ၃၀ ခန့် ဒဏ်ရာရ သို့ ပျောက်ဆုံးခဲ့သည်။
၁၉၇၆-မေ-၂၉ယူနန်၇.၀ ၁၀.၀၉၈၂၄၀၀+၁၉၇၅-ဇူလိုင်-၈မန္တလေး၇.၀ VIII၁၀၆.၈၂၁၅၁၉၇၀-ဇူလိုင်-၂၉စစ်ကိုင်း၇.၀ ၇၆.၁အာသံတွင် ပျက်စီးမှုရှိ၁၉၅၆-ဇူလိုင်-၁၆စစ်ကိုင်း၇.၁ VIII၃၄.၃၃၈၁၉၅၄-မတ်-၂၁စစ်ကိုင်း၇.၄ ၁၈၀.၀အိန္ဒိယတွင် ပျက်စီးမှုရှိ၁၉၅၂-ဇွန်-၁၉ရှမ်း၆.၇ VIII၁၀.၀ယူနန်ပြည်နယ်တွင် အိမ်ပြိုခြင်းနှင့် မြေပြိုခြင်းများ ဖြစ်ပွား၁၉၅၀-ဩဂုတ်-၁၅အာသံပြည်နယ်၈.၆ XI၁၅.၀၄၈၀၀မြန်မာနိုင်ငံတွင် ပြင်းထန်စွာ ခံစားခဲ့ရ၁၉၄၆-စက်တင်ဘာ-၁၂စစ်ကိုင်း၇.၈ ၁၅.၀၀၁၉၄၆-စက်တင်ဘာ-၁၂စစ်ကိုင်း၈.၀ ၁၅.၀၀၁၉၄၃-အောက်တိုဘာ-၂၃ချင်း၇.၂၁၉၄၁-ဒီဇင်ဘာ-၂၆ရှမ်း၇.၂ ၁၀.၀>၆၁၉၃၈-ဩဂုတ်-၁၆ချင်း၇.၂ ၇၅.၀၁၉၃၂-ဩဂုတ်-၁၄စစ်ကိုင်း၇.၀ ၁၁၀.၀အာသံတွင် ပျက်စီးမှုရှိ၁၉၃၁-ဇန်နဝါရီ-၂၇ကချင်၇.၆ IX၁၅.၀၀၁၉၃၀-ဒီဇင်ဘာ-၃ပဲခူး၇.၃ MwX၁၀.၀၃၆၁၉၃၀-ဇူလိုင်-၁၈ဧရာဝတီ၅၀၁၉၃၀-မေ-၅ပဲခူး၇.၅ X၃၅.၀၅၅၀–၇၀၀၀၂၀၄+ဆူနာမီ၁၉၂၉-ဩဂုတ်-၈နေပြည်တော်၆.၆–၇.၁ ၁၀.၀–၁၅.၀ပျက်စီးမှုအချို့ရှိ၁၉၂၉-ဖေဖော်ဝါရီ-၁၉ကချင်၅.၅ IX၁၉၂၇-ဒီဇင်ဘာ-၁၇Yangon~၇.၀ ရန်ကုန်မြောက်ပိုင်းတွင် ပျက်စီးမှုများရှိ၁၉၂၃-ဇွန်-၂၂ရှမ်း၇.၂ ၂၅.၀၁၉၂၂-မေ-၂ရှမ်း၆.၇ ၃၅.၀၁၉၁၇-ဇူလိုင်-၅ပဲခူးရွှေမော်ဓောဘုရား ပြိုကျ၁၉၁၂-မေ-၂၃ရှမ်း ၇.၈ IX၁၅–၂၅.၀၁(?)မြို့များစွာ ပျက်စီးမှုရှိ၁၉၀၈-ဒီဇင်ဘာ-၁၂ကချင်၇.၂ ၁၅.၀၁၉၀၈-ဒီဇင်ဘာ-၁၂ကချင်၇.၂ ၁၅.၀၁၉၀၆-ဩဂုတ် စစ်ကိုင်းပြတ်ရွေ့ကြောမြောက်ပိုင်း၇.၀ Soe Thura Tun & Watkinson, I. M. 2016. The Sagaing Fault. In: BARBER, A. J., Rido, M. F., Khin Zaw & Rangin, C. (eds.) Myanmar: Geology, Resources and Tectonics. Geological Society, London, Memoir.၁၉၀၆-ဇွန်-၂၄ကိုကိုးကျွန်း၇.၃၆၀.၀၀၁၈၉၅/၁၈၉၆ရန်ကုန်ရန်ကုန်မြို့ရှိ အဆောက်အဦများစွာ ပျက်စီး၁၈၅၈-ဩဂုတ်-၂၄မကွေး၇.၇ ?ကျွန်းတစ်ကျွန်း ပျောက်ကွယ်၁၈၄၃-အောက်တိုဘာ-၃၀ရခိုင်ဆူနာမီ ဖြစ်ပွားနိုင်ခဲ့သည်၁၈၄၂-နိုဝင်ဘာ-၁၁ရခိုင်မာန်အောင်ကျွန်းတွင် ဆူနာမီ ဖြစ်ပွားခဲ့၁၈၄၈-ဇန်နဝါရီ-၃ရခိုင်၆.၈–၇.၂ ?ရမ်းဗြဲကျွန်းတွင် များစွာ လှုပ်ခါခဲ့။
၁၈၃၉-မတ်-၂၃မန္တလေး၈.၁–၈.၂ XI၁၂-၁၅.၀၅၀၀+မြို့တော်ဟောင်း အင်းဝမှာ ပျက်စီးခဲ့သည်။
၁၇၆၂-ဧပြီ-၂စစ်တကောင်း-ရခိုင်၈.၈ XI၂၀၀+ဆူနာမီ၁၇၅၇-ဇွ်န-၄ပဲခူး၁၇၅၀ရခိုင်၁၇၁၄-ဩဂုတ်-၄စစ်ကိုင်းအနီးရှိမြို့အား မြစ်ရေလှိုင်းများ ရိုက်ခတ်ခဲ့၁၆၂၀-ဇွန်-၆မန္တလေးဧရာဝတီမြစ်တွင်းရှိ ငါးများသေဆုံးခဲ့သည်။
၁၅၆၄-စက်တင်ဘာ-၁၃ပဲခူးမဟာစေတီ ပျက်စီး၁၄၈၅-ဇူလိုင်-၂၄စစ်ကိုင်းဘုရားစေတီများစွာ ပြိုကျခဲ့၁၄၆၇အင်းဝ၁၄၂၉အင်းဝမှတ်ချက်။
ပျက်စီးမှု၊ ဒဏ်ရာရမှု သို့ သေဆုံးမှုရှိသော ငလျင်များသာ မှတ်တမ်းတင်သင့်သည်။
မြန်မာနိုင်ငံအား သက်ရောက်မှုရှိခဲ့သည့် ဆူနာမီများ ၁၈၈၁ နီကိုဗာကျွန်းစု ငလျင် ၁၉၄၁ အက်ဒမန်ကျွန်းစု ငလျင် ၂၀၀၄ အိန္ဒိယသမုဒ္ဒရာ ငလျင် ဆက်စပ်ဖတ်ရှုရန် မြန်မာနိုင်ငံ၏ ပထဝီဝင် ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ။
ကိုရီးယားအသံလွှင့်စနစ် (; Hanguk Bangsong Gongsa / သို့မဟုတ် KBS) တောင်ကိုရီးယားနိုင်ငံ၏ပြည်သူ့အသံလွှင့်ဌာနဖြစ်သည်။
၎င်းကို ၁၉၂၇ ခုနှစ်တွင်စတင်တည်ထောင်ခဲ့ပြီးရေဒီယို၊ ရုပ်မြင်သံကြားနှင့်အွန်လိုင်းဝန်ဆောင်မှုများကိုလုပ်ကိုင်သည်။
၂၀၂၁ တွင်တောင်ကိုရီးယားနိုင်ငံ၏အကြီးမားဆုံးထုတ်လွှင့်သူတစ် ဦး ဖြစ်သည်။
http://www.kbs.co.kr ကိုးကား ကဏ္ဍ:ကိုရီးယားသမ္မတနိုင်ငံ ရုပ်မြင်သံကြားထုတ်လွှင့်မှု။
အသနားခံခြင်း သို့မဟုတ် ဆုတောင်းခြင်းဟု ဘာသာပြန်လေ့ရှိသော ဒိုအာ သည် ယုံကြည်သူများနှင့် ၎င်းတို့၏ ဖန်ဆင်းရှင် အလ္လာဟ်အရှင်မြတ်ကြား ဆက်သွယ်မှုတစ်ခုအဖြစ် အစ္စလာမ်တွင် လေးနက်သော အဓိပ္ပာယ်ကို ကိုင်စွဲထားသည်။
၎င်းသည် မွတ်စ်လင်မ်တို့၏ လမ်းညွှန်မှု၊ ကောင်းချီးပေးမှု၊ ခွင့်လွှတ်မှု၊ နှင့် အကာအကွယ်များကို အလ္လာဟ်အရှင်မြတ်ထံက ရယူသည့် နက်ရှိုင်းသော ပုဂ္ဂိုလ်ရေးနှင့် ဝိညာဉ်ရေးဆိုင်ရာ လုပ်ရပ်ဖြစ်သည်။
အစ္စလမ်ဘာသာတွင် ဒိုအာ ၏ အယူအဆ၊ ၎င်း၏အရေးကြီးမှု၊ အမျိုးအစားများနှင့် ယုံကြည်သူများ၏ဘဝတွင် ၎င်းရရှိထားသော အသွင်ကူးပြောင်းရေးဆိုင်ရာ စွမ်းအားများကို ပြောပြပါမည်။
အစ္စလာမ့်စာပေများ ဒိုအာ နားလည်ခြင်း အာရဗီစကားလုံး "دُعَاءٌ" (du'ā') မှ ဆင်းသက်လာသော ဒိုအာ သည် အလ္လာဟ်အရှင်မြတ်အား ခေါ်ဆိုသည့် လုပ်ရပ်ကို နှလုံးသားမှ လှိုက်လှိုက်လှဲလှဲ တောင်းပန်ခြင်း နှင့် ပန်ကြားခြင်း အားဖြင့် လည်းကောင်း ၊ ၎င်းသည် အလ္လာဟ်အရှင်မြတ်၏ ကရုဏာ၊ ကရုဏာနှင့် လမ်းညွှန်မှုတို့အပေါ် ယုံကြည်သူအား မှီခိုအားထားမှုကို ရောင်ပြန်ဟပ်ကာ ကျွန်နှင့် အရှင်ကြားတွင် ရင်းနှီးသော ဆက်သွယ်မှုပုံစံတစ်ခုဖြစ်သည်။
အစ္စလာမ်တွင် ဒိုအာ ၏အရေးပါမှု ဒိုအာ သည် အကြောင်းအမျိုးမျိုးကြောင့် အစ္စလာမ်တွင် အလွန်အရေးကြီးသည် အလ္လာဟ်အရှင်မြတ်နှင့် ဆက်သွယ်မှု - ဒိုအာ သည် ယုံကြည်သူနှင့် အလ္လာဟ်အရှင်မြတ်ကြားက သံယောဇဉ်ကို ခိုင်ခံ့စေပြီး ရင်းနှီးမှု၊ ယုံကြည်မှုနှင့် ဘုရားသခင်အပေါ် မှီခိုအားထားမှုကို တိုးပွားစေသည်။
၎င်းသည် ဘဝ၏ကဏ္ဍပေါင်းစုံတွင် အလ္လာဟ်အရှင်မြတ်၏ အကူအညီ၊ လမ်းညွှန်မှုနှင့် ကောင်းချီးမင်္ဂလာများကို ရှာဖွေရန် တိုက်ရိုက်နည်းလမ်းဖြစ်သည်။
ဝိညာဉ်ရေးရာပြည့်စုံမှု - ဒိုအာ သည် စိတ်ဝိညာဉ်ကို အာဟာရကျွေးမွေးပြီး စိတ်ဝိညာဉ်ကို ပြုစုပျိုးထောင်ပေးကာ စမ်းသပ်မှုများ၊ စိန်ခေါ်မှုများ သို့မဟုတ် အခက်အခဲများကို ရင်ဆိုင်နေရသော ယုံကြည်သူများအား စိတ်သက်သာရာရမှု၊ နှစ်သိမ့်မှုနှင့် ငြိမ်သက်မှုကို ပေးဆောင်သည်။
၎င်းသည် အလ္လာဟ်အရှင်မြတ်ထံ လှည့်ပတ် ပန်ကြားသူတို့၏ နှလုံးသားထဲတွင် မျှော်လင့်ချက်၊ ခံနိုင်ရည်နှင့် ကျေးဇူးတရားတို့ကို တိုးပွားစေသည်။
ယုံကြည်ခြင်း၏ ထင်ရှားခြင်း - ဒိုအာ သည် ယုံကြည်သူအား အလ္လာဟ်အရှင်မြတ်၏ အချုပ်အခြာအာဏာ၊ ကရုဏာနှင့် အလုံးစုံသော တန်ခိုးအာဏာတို့ကို အသိအမှတ်ပြုကြောင်း သက်သေပြခြင်း ဖြစ်သည်။
၎င်းသည် အလ္လာဟ်အရှင်မြတ်၏ ဆုတောင်းချက်များကို တုံ့ပြန်နိုင်စွမ်းရှိပြီး မိမိ၏ ဉာဏ်ပညာနှင့် အလိုတော်အရ အစေခံကျွန်များ၏ လိုအပ်ချက်များကို ဖြည့်ဆည်းပေးနိုင်စွမ်းအပေါ် အခြေခံကျသော ယုံကြည်ချက်ဖြစ်ကြောင်း အတည်ပြုပါသည်။
ဒိုအာ အမျိုးအစားများ ဒိုအာ သည် ပုံစံအမျိုးမျိုးနှင့် အမျိုးမျိုးသောအခြေအနေများတွင် ကမ်းလှမ်းနိုင်သည်။
Adhkar (အောက်မေ့ခြင်း) - တမန်တော်မုဟမ္မဒ် (ငြိမ်းချမ်းပါစေ) က သတ်မှတ်ထားသော နေ့စဉ် ၊ ညအချိန် နှင့် နေ့စဉ်အချိန်များတွင် ရွတ်ဆိုရန်။
ကိုယ်ရေးကိုယ်တာအသနားခံချက်များ - ယုံကြည်သူများသည် ၎င်းတို့၏ သီးခြားလိုအပ်ချက်များ၊ စိုးရိမ်မှုများနှင့် ဆန္ဒများကို ဖြည့်ဆည်းပေးသည့် သီးသန့်ဆုတောင်းချက်များ။
ဤအသနားခံချက်များကို မည်သည့်ဘာသာစကားဖြင့်မဆို အချိန်မရွေး ရိုးသားမှုနှင့် နှိမ့်ချမှုတို့ဖြင့် ပြုလုပ်နိုင်ပါသည်။
ရပ်ရွာ ဒိုအာ - ပွဲကျင်းပချိန်၊ ဘေးဥပဒ်ဖြစ်စေ သို့မဟုတ် လိုအပ်သည့်အချိန်များတွင် အသင်းတော်များ၊ မိသားစုများ သို့မဟုတ် ရပ်ရွာများမှ စုပေါင်းဆုတောင်းပေးသည်။
အသိုက်အဝန်းသည် အလ္လာဟ်အရှင်မြတ်၏ ကရုဏာတော်နှင့် ကောင်းချီးမင်္ဂလာများကို ရှာဖွေရန် အတူတကွ စည်းလုံးညီညွတ်စွာ စည်းလုံးညီညွတ်မှု၊ စည်းလုံးမှုနှင့် စာနာမှုတို့ကို ခိုင်မာစေပါသည်။
ဒိုအာ ၏အသွင်ပြောင်းစွမ်းအား ဒိုအာ သည် ယုံကြည်သူများ၏ဘဝတွင် လေးနက်သောပြောင်းလဲမှုများကို ဆောင်ကြဉ်းပေးနိုင်သည့် အလားအလာရှိသည်။
ဝိညာဉ်ရေးရာမြှင့်တင်ခြင်း - ဒိုအာ သည် စိတ်ဓာတ်ကိုမြှင့်တင်ပေးကာ နှလုံးသားကိုသန့်စင်စေကာ ယုံကြည်ခြင်းကို ခိုင်ခံ့စေကာ အလ္လာဟ်အရှင်မြတ်နှင့် ပိုမိုနက်ရှိုင်းသောဆက်သွယ်မှုကို မွေးမြူကာ လူတစ်ဦး၏အသက်တာတွင် သူ၏မျက်မှောက်တော်အကြောင်းကို ပိုမိုသိရှိနားလည်လာစေသည်။
တစ်ကိုယ်ရေ ကြီးထွားမှု - ဒိုအာ သည် ယုံကြည်သူများသည် အစ္စလာမ်၏ သွန်သင်ချက်များနှင့် ဖြောင့်မတ်ခြင်းနှင့် ကရုဏာတန်ဖိုးများနှင့်အညီ ၎င်းတို့၏ ဆန္ဒများနှင့် လုပ်ဆောင်ချက်များကို ချိန်ညှိရန် ကြိုးပမ်းနေသောကြောင့် မိမိကိုယ်ကို ဆင်ခြင်သုံးသပ်ခြင်း၊ စူးစမ်းလေ့လာခြင်းနှင့် မိမိကိုယ်ကို တိုးတက်မှုတို့ကို တွန်းအားပေးပါသည်။
မြင့်မြတ်သောဝင်ရောက်စွက်ဖက်မှု - ဒိုအာ သည် အလ္လာဟ်အရှင်မြတ်၏ ကရုဏာတော်၊ လမ်းညွှန်မှုနှင့် ကြားဝင်စွက်ဖက်မှုကို သူ၏ကျွန်များ၏ စိတ်ရင်းမှန်ဖြင့် တောင်းပန်မှုကို တုံ့ပြန်ရန်အတွက် ကောင်းချီးများ၊ အံ့ဖွယ်အမှုများနှင့် လူသားတို့နားလည်နိုင်စွမ်းထက်ကျော်လွန်၍ အပြုသဘောဆောင်သော ရလဒ်များဆီသို့ ဦးတည်စေသည်။
နိဂုံး နိဂုံးချုပ်အားဖြင့်၊ အစ္စလာမ်တွင် ဒိုအာ သည် အလ္လာဟ်အရှင်မြတ်၏ လမ်းညွှန်မှု၊ ကောင်းချီးမင်္ဂလာများနှင့် ကရုဏာကို ယုံကြည်သူများသည် မြင့်မြတ်သော အသနားခံခြင်း နှင့် ဆုတောင်းခြင်း လုပ်ရပ်တစ်ခုဖြစ်သည်။
၎င်းသည် ဘုရားကို ယုံကြည်ခြင်း၊ နှိမ့်ချခြင်းနှင့် ယုံကြည်ခြင်းတို့ကို ပြသခြင်းဖြစ်ပြီး ကျွန်နှင့် အရှင်ဘုရားကြား ရင်းနှီးသောဆက်ဆံရေးကို ထင်ဟပ်စေသည်။
ဒိုအာ ၏ အလေ့အကျင့်ကို လက်ခံခြင်းဖြင့် မွတ်စလင်များသည် ၎င်းတို့၏ ဆည်းကပ်မှုနှင့် အလ္လာဟ်အရှင်မြတ်၏ အလိုတော်အတိုင်း လိုက်နာမှုခရီးတွင် စိတ်သက်သာရာရမှု၊ ခွန်အားနှင့် ဝိညာဉ်ရေးဆိုင်ရာ ပြည့်စုံမှုကို ရရှိကြသည်။
ကျမ်းကိုး ကဏ္ဍ:အာရပ် စကားလုံးနှင့် စကားစုများ။
Redirect ယူအီးအက်ဖ်အေ ဥရောပဖလား ပြိုင်ပွဲ။
၁၉၅၆ စစ်ကိုင်းငလျင် သည် မြန်မာနိုင်ငံ၊ စစ်ကိုင်းတွင် ဖြစ်ပွားခဲ့သည့် ငလျင်တစ်ခု ဖြစ်သည်။
၁၉၅၆ ခုနှစ် ဇူလိုင်လ ၁၆ ရက်၊ 15:07 UTC အချိန်တွင် လှုပ်ခတ်ခဲ့သည်။
ငလျင်ပမာဏသည် Mw 7.1 ရှိသည်။
ငလျင်ကြောင့် လူပေါင်း ၃၈ ဦး သေဆုံးခဲ့သည်။
မင်းကွန်းဘုရားအပါအဝင် စေတီပုထိုးပေါင်းများစွာသည် ပြင်းထန်စွာပျက်စီးခဲ့သည်။
ဤငလျင်သည် ရှမ်း - စစ်ကိုင်းပြတ်ရွေ့ကြောနှင့် နီးကပ်စွာ တည်ရှိခဲ့သည်။
http://www.geosocindia.org/abstracts/2012/sept/p393-402.pdfသို့သော်လည်း စက်ယန္တရားများဖြင့် အသုံးပြုကာ တိုင်းတာသတ်မှတ်ထားမှုမျိုး မရှိပေ။
ပြင်းအားသည် ငလျင်ဗဟိုချက်အနီး၌ MM ၈ မှ MM ၉ အထိ ရှိခဲ့သည်။
၂၀၁၁ ယူနန်ငလျင် သည် ပမာဏ ၅.၄ ရှိပြီး ၂၀၁၁ ခုနှစ်၊ မတ်လ ၁၀ရက် 12:58 CST အချိန်တွင် ဖြစ်ပွားခဲ့သည့် ငလျင်တစ်ခု ဖြစ်သည်။
ငလျင်ဗဟိုချက်သည် တရုတ်ပြည်သူ့သမ္မတနိုင်ငံ၊ ယူနန်ပြည်နယ်၊ Yingjiang မြို့တွင် ဖြစ်ခဲ့သည်။
၎င်းနေရာသည် မြန်မာနိုင်ငံနယ်နိမိတ်နှင့် နီးကပ်စွာတည်ရှိသည်။